6 เรื่องราวเกี่ยวกับนางสาวไทยคนใหม่ นิต้า-มานิตา

สิ้นสุดกันไปแล้ว สำหรับการประกวดนางสาวไทยประจำปี พ.ศ. 2565 โดยที่เราได้นางสาวไทยคนที่ 53 ของประเทศไทย ซึ่งในการจัดการประกวดปีนี้ ก็เป็นการจัดการประกวดครั้งแรก ภายใต้บริหารโดย บริษัททีพีเอ็น ที่เป็นผู้จัดเดียวกับเวทีมิสยูนิเวิร์สไทยแลนด์ ซึ่งโจทย์ของการประกวดในครั้งนี้ คือเป็นการประกวดนางสาวไทยยุคใหม่ ที่ทันสมัยมากยิ่งขึ้น และผู้ชนะการประกวดครั้งนี้ ก็เป็นนางสาวไทยที่เป็นลูกครึ่งไทย-อเมริกัน คนแรกในประวัติศาสตร์ ซึ่งในบทความวันนี้ พวกเรามีเรื่องราวของเธอมาฝากกันค่ะ

เธอชื่อนิต้า–มานิตา

ชื่อจริงของเธอคือ มานิตา ดวงคำ ฟาร์เมอร์ ปัจจุบันเธอมีอายุ 25 ปี โดยที่คุณพ่อของเธอเป็นคนอเมริกัน และคุณแม่ของเธอเป็นคนเหนือ และเธอได้เติบโตที่จังหวัดภูเก็ต ดังนั้นเธอจึงเข้าใจทั้งภาษาใต้ และภาษาเหนือ และเธอได้จบการศึกษาระดับปริญญาตรีจากมหาวิทยาลัยกรุงเทพ ด้วยเกียรตินิยมอันดับหนึ่ง

ความสำเร็จอีกครั้งหนึ่งของทีมภูเก็ต

ทีมนางงามจากจังหวัดภูเก็ตนั้น นับว่าเป็นทีมงานที่แข็งแกร่งที่สุดทีมหนึ่งในประเทศไทย โดยที่ผลงานการส่งนางงามเข้าประกวดของทีมภูเก็ตนี้ บอกได้เลยว่าปังมากๆ ตั้งแต่สาวอแมนด้า และทารีนา ที่มีผลงานดีเป็นที่ประจักษ์ และนิต้าก็เป็นหนึ่งในสาวงามของสังกัดทีมภูเก็ตนี้เช่นกัน